I. Se sol·licita d'aquesta Comissió Jurídica Assessora que dictamini pel tràmit d'urgència el Projecte de decret legislatiu pel qual es modifiquen a fi d'adaptar-los a la Llei 30/1992 de 26 de novembre els textos legislatius següents:
a) Llei 14/1985 de 28 de juny que regula el Consell Nacional de la Joventut de Catalunya i b) Llei 38/1991 de 30 de desembre d'instal·lacions destinades a activitats amb infants i joves.
La unitat de la Llei de delegació (Llei 2/1994 de 24 de març) i l'opció escollida d'exercitar aquesta delegació mitjançant una pluralitat de decrets legislatius aconsella emetre aquest Dictamen (tal com es raona en el Dictamen 149/94) reproduint consideracions generals ja manifestades en altres dictàmens relacionats amb la Llei 2/1994 amb l'addició dels fonaments que són resultat de l'examen del procediment d'elaboració i del contingut d'aquest concret Projecte de decret legislatiu.
Així pel que fa a la competència i l'objecte de la intervenció de la Comissió Jurídica Assessora es recorda el següent:
El nostre ordenament (article 3.1.a del Decret legislatiu 1/1991 de 25 de març que regula aquest alt òrgan consultiu del Govern de la Generalitat) exigeix preceptivament aquest dictamen per vetllar perquè l'exercici de la delegació " se mantenga en los límites de la autorización " (SSTS de 21 de gener i 20 de juny de 1986 4 de febrer i 20 de maig de 1987 entre d'altres).
Consegüentment aquest Dictamen ha d'examinar si el Projecte de decret legislatiu s'ajusta a l'autorització del Parlament i si s'han produït infraccions de procediment.
Cal recordar que el valor de llei del Decret legislatiu ho és en què la mesura que s'ajusta a la delegació o autorització del Parlament (Dictamen 24/90 d'1 de juliol) i que els dos possibles motius d'impugnació jurisdiccional són la infracció dels termes de la delegació o la manca d'intervenció preceptiva de l'alt òrgan consultiu del Govern.
Atès que com després es dirà s'ha fixat un termini d'exercici de la delegació conferida el Projecte de decret legislatiu s'ha d'aprovar abans del seu venciment.
És per aquesta raó que d'acord amb la petició formal de l'òrgan consultant aquesta Comissió emet el Dictamen amb urgència i no fa ús de la facultat de fer-ho en el termini de dos mesos previst com a normal a l'article 12 del Decret legislatiu 1/1991.
Aquesta Comissió manifesta en relació amb els termes de l'autorització atorgada al Govern el següent:
La potestat legislativa del Parlament de Catalunya s'exerceix mitjançant l'elaboració de lleis però aquesta potestat es pot delegar al Govern en els termes idèntics a aquells que en el supòsit de delegació de les Corts Generals estableixin els articles 82 83 i 84 de la Constitució (art. 33.1 de l'Estatut d'autonomia de Catalunya).
Dels preceptes constitucionals als quals es remet l'Estatut d'autonomia hem de destacar que la delegació legislativa s'haurà d'atorgar d'una manera expressa per una matèria concreta i fixant el termini de l'exercici (art. 82.3 CE).
Es tracta ha declarat la jurisprudència d'una delegació receptícia per la qual s'amplia el poder normatiu de l'Administració mitjançant un apoderament singular referit a un tema i una matèria concreta (STS de 20 de maig de 1987).
La Llei 2/1994 de 24 de març autoritza el Govern de la Generalitat perquè dicti decrets legislatius aprovadors de textos articulats per tal que en l'àmbit de les competències de la Generalitat i d'acord amb el que estableix la disposició addicional tercera de la Llei 30/1992 de 26 de novembre –de conformitat amb la redacció que li dóna el Reial decret llei 14/1993 de 4 d'agost– adeqüi a aquesta Llei les normes amb rang de llei reguladores de procediments administratius sectorials –amb menció específica dels efectes estimatoris i desestimatoris que la falta de resolució expressa pugui produir– i en allò que sigui procedent els règims sancionadors i de recursos que s'estableixen en aquestes normes (art. 1.1).
Els termes de la delegació són els següents:
a) els textos legals susceptibles d'adaptació es detallen en l'annex (art. 1.1).
b) El termini per a exercir la delegació finalitza en tot cas el 27 d'agost de 1994 (art. 2).
c) La delegació es pot exercir mitjançant un o més decrets legislatius cadascun dels quals s'entén que exhaureix la delegació conferida respecte a la matèria que reguli (art. 3).
d) Un cop el Govern hagi aprovat el decret o els decrets legislatius els ha de trametre al Parlament de Catalunya als efectes del que estableix l'article 127 del Reglament d'aquest (art. 4) és a dir per al control addicional de la legislació delegada que correspon que sigui efectuat pel Parlament.
L'annex al qual es remet l'article 1.1 de la Llei 2/1994 inclou la Llei 14/1985 de 28 de juny i la Llei 38/1991 de 30 de desembre.
El recurs ordinari apareix regulat en els articles 114 a 117 de l'esmentada LPC de 1992 que constitueixen per tant el marc normatiu en què la proposta objecte d'aquest Dictamen s'insereix i són els principis i criteris que han de regir en aquest cas l'exercici de la delegació legislativa com expressament diu l'article 1.2 de la Llei 2/1994.
La memòria que consta a l'expedient justifica l'oportunitat i l'adequació del Projecte de decret legislatiu.
En ella es diu que s'ha donat audiència a l'entitat interessada però de la documentació remesa a aquesta Comissió no apareix quina ha estat l'entitat consultada el 28 d'abril de 1994 (omissió que s'haurà de reparar).
En data 9 de maig de 1994 ha emès informe el Gabinet Jurídic Central.
Per tant des del punt de vista formal es pot considerar que el procediment d'elaboració ha seguit de manera succinta els tràmits previstos als articles 63 64 i 65 de la Llei 13/1989.
V. El contingut del Projecte de decret legislatiu es redueix al següent:
a) A modificar l'article setè de la Llei 14/1985 que deia que es podia recórrer en via de reposició contra els actes dels òrgans del Consell subjectes al dret administratiu i que en la proposta es diu que un cop esgotada la via administrativa queda oberta la via contenciosa administrativa".
b) A suprimir l'apartat 2 de l'article 14 de la Llei 38/1991 (referent a una especificitat que feia sobre les notificacions d'inici de l'expedient sancionador de faltes lleus –el text deia erròniament de sancions lleus–) i modificar l'apartat 5 –que passa a ser el 4– del mateix article en els termes que s'estableixen.
Les variacions ressenyades es consideren correctes tot i que la seva forma es podria millorar i com l'originari article 7 de la Llei s'enumerava amb ordinals expressats en lletra (setè) resulta aconsellable continuar fent-ho d'aquesta manera.
Donat el termini per a exercir la delegació (art. 2 de la Llei 2/1994) es troba a faltar la inclusió (que sí que es conté en altres projectes de decret legislatius) d'una disposició final que ordeni l'entrada en vigor el mateix dia de la seva publicació oficial.
En el preàmbul s'hauria de suprimir la paraula "conseller" substituint-la per la de "titular del Departament de la Presidència".
Així mateix la redacció proposada per l'article 14.4 caldria modificar-la per fer referència al titular del Departament competent en la matèria i no al conseller.
Com que aquesta Comissió no formula observacions essencials al Projecte de decret legislatiu aquest pot fer constar que es dicta "d'acord amb el dictamen emès per la Comissió Jurídica Assessora" tal com es proposa en el preàmbul i està previst en l'article 5.3 del Decret legislatiu 1/1992.
Una vegada considerades les observacions formulades en els fonaments IV i V d'aquest Dictamen es pot elevar al Govern per a la seva aprovació el Projecte de decret legislatiu pel qual es modifiquen la Llei 14/1985 de 28 de juny que regula el Consell Nacional de la Joventut de Catalunya i la Llei 38/1991 de 30 de desembre d'instal·lacions destinades a activitats amb infants i joves.